kardosdrur/scandi-wiki huggingface dataset:
PSA DK-motor

PSA DK-motoren var en dieselmotor fremstillet af PSA Peugeot Citroën i årene 1994 til 2000.

Tekniske specifikationer 
 Motortype: Firecylindret rækkemotor med enkelt overliggende knastaksel og tre ventiler pr. cylinder
 Boring x slaglængde: 92,0 x 92,0 mm
 Slagvolume: 2446 cm³
 Kompressionsforhold: 22,0:1
 Maks. effekt: 95 kW (129 hk) / 4300 omdr.
 Maks. drejningsmoment: 285 Nm / 2000 omdr.
 Fødesystem: Hvirvelkammerindsprøjtning med elektronisk styret indsprøjtningspumpe
 Applikationer: Citroën XM, Peugeot 605

DK-motor
Dieselmotorer
Claude Farrer

Claude Erskine Farrer (født 15. september 1864, død 16. februar 1890) var en engelsk tennisspiller.

Han var den næstældste søn og det tredje barn af Thomas Farrer, 1st Baron Farrer (som blev forhøjet til adelsrang, men ført i 1893 efter Claudes død, så Claude blev ikke tituleret "the Honourable") og hans hustru Frances Erskine (1825–1870), der var datter af historikeren og orientalisten William Erskine (1773–1852) og hans hustru Maitland Mackintosh, der var James Mackintosh's datter med hans første kone. Hans storesøster var Ida Darwin, hans storebror var Thomas Farrer, 2nd Baron Farrer, og hans lillebror var embedsmanden Noel Farrer.

Claude Farrer blev uddannet ved Eton og Cambridge Universitys Trinity College.

Han deltog i herresingle ved Wimbledon-mesterskaberne i 1882 og 1886 men tabte begge gange i første runde – i 1882 til Ernest Browne (6-0, 6-2, 6-0) og i 1886 til Edward Avory (6-3, 6-2, 6-2). Han klarede sig bedre i herredouble, hvor han spillede sammen med Arthur Stanley fra 1885 til 1887, og Herbert Chipp i 1888. I 1885 nåede Farrer og Stanley Wimbledon-finalen, hvor de imidlertid tabte 6-3, 6-3, 10-8 til Ernest og William Renshaw. De nåede også udfordringsrunden i 1886, hvor de tabte 6-3, 6-3, 4-6, 7-5 til Renshaw-brødrene, og kvartfinalerne i 1887, hvor de blev slået med 7-5, 6-2 af Patrick Bowes-Lyon og Herbert Wilberforce). Farrer nåede semifinalen sammen med Herbert Chipp i 1888, hvor de tabte til Ernest Meers og A.G. Ziffo med 6-2, 7-5, 1-0 rtd.

Claude Farrer døde kun 27 år gammel.

Kilder / eksterne henvisninger 

Tennisspillere fra England
Charlies Revygalla

Charlies Revygalla er et dansk awardshow, der skal hylde den danske revyscene med fest og underholdning. 

Det første show fandt sted 1. september 2013 i Cirkusbygningen i København med Jarl Friis-Mikkelsen som vært og blev sendt på TV2 Charlie 7. september. 

Under prisuddelingen blev der uddelt fem revypriser: "Årets talent", "Årets bedste parodi", "Årets kvindelige kunstner", "Årets mandlige kunstner" og "Charlie Specialprisen"'.

Referencer

Eksterne henvisninger 
 www.revydanmark.dk - med samlet oversigt over danske revyer samt over Charlies Revygalla

Tv-programmer fra Danmark
Prisuddelinger
Vindmøller på Lolland-Falster

Dette er en liste over de i  eksisterende vindmøller på Lolland og Falster, Danmark.

Listen

Kilder

Eksterne henvisninger
 Oversigt over møller på Lolland-Falster

Vindmøller i Danmark
Lolland
Falster
Lister over bygninger, konstruktioner og anlæg i Danmark
Ernest de Sylly Hamilton Browne

Ernest de Sylly Hamilton Browne (11. juli 1855 – 13. april 1946 i Cheltenham, England) var en irsk tennisspiller.

Browne deltog i Wimbledon-mesterskaberne fra 1882 til 1885. I 1885 nåede han semifinalerne i all comers-turneringen, hvor han tabte til Ernest Renshaw. Han vandt de åbne irske mesterskaber i double (1882) og mixed double (1882, 1883). Han vandt også titlen ved de skotske mesterskaber fra 1889 til 1891.

Karoly Mazak har rangeret ham som nr. 4 i verden i årene 1882, 1883 og 1885.

Browne var ven med og mentor for Ernest and William Renshaw.

Kilder / eksterne henvisninger 

 

Tennisspillere fra Storbritannien
Tennisspillere fra Irland
1776 (spil)

1776 er et brætspil, udviklet af Randell Reed for Avalon Hill og oprindeligt udgivet i 1974. Spillets tema er den amerikanske revolution og den amerikanske uafhængighedskrig. Spillet indeholder en kampagne samt fire scenarier: Invasionen af Canada, Saratogafelttoget, Nathanael Greenes felttog i Syden og belejringen af Yorktown.

Eksternt link 
 

Brætspil
Hejlsminde Badehotel

Hejlsminde Badehotel blev opført i Hejlsminde i 1912 af den lokale iværksætter Jeppe Lauridsen. Han ville trække turister til byen, der ligger ved indløbet fra Lillebælt til Hejls Nor. Badehotellet blev i 2002 udstykket i ferielejligheder.

Historie 
Jeppe Lauridsen, som der er rejst en mindesten for ved Hejlsminde Forsamlingshus, havde cikorietørreri, teglværk, kro, kalkbrænderi og købmandsforretning. Da Kolding Sydbaner med jernbanelinjen Kolding-Hejlsminde blev anlagt i 1911, lukkede han sin kro og opførte i stedet badehotellet tæt på stationen. Det blev starten på Hejlsmindes udvikling til turiststed.

Grænsen til Tyskland gik ved Hejlsminde indtil Genforeningen i 1920, og man skulle med færge over norets munding. Der blev bygget bro i 1923, og byen blev et endnu mere attraktivt feriested. Der blev etableret badebro, bådebro, servering ved stranden og rutebåde til udflugtssteder i Lillebælt.

Da familien Trillingsgaard i 2002 solgte hotellet til Strandhotellerne, blev hotellets værelser solgt som 24 individuelt indrettede ejerlejligheder, der fortsat skulle lejes ud til feriegæster. I 2008 overtog Danland forpagtningen og udlejningen. Lejlighederne ejes stadig af private, som selv har rådighed over lejlighederne 5 uger om året. Hejlsminde Badehotel råder desuden over et badeland med spabad, rutsjebane, børnebassin og sauna.

Eksterne kilder/henvisninger 
 Din indgang til Hejls og Hejlsminde området: Hejlsminde Badehotel 
 Flashback Kolding: Hejlsminde Badehotel – af Kolding Stadsarkiv og Steffen Nielsen, Ugeavisen 4. oktober 2017.
 Visit Danmark - Hejlsminde Badehotel 

Hoteller i Danmark
Bygninger, konstruktioner og anlæg i Kolding Kommune
Asbjørn

Asbjørn er et dansk og norsk fornavn. Over 2500 danskere og over 7000 nordmænd bærer navnet.

Kendte personer med navnet 
 Asbjørn Aarnes, norsk litteraturforsker
 Asbjørn Andersen, dansk skuespiller 
 Asbjørn Haugstvedt, norsk politiker 
 Asbjørn Madsen, dansk håndboldspiller
 Asbjørn Riis, dansk wrestler
 Asbjørn Ruud, dansk skihopper
 Asbjørn Sennels, dansk fodboldspiller
 Asbjørn Sunde, norsk modstandsmand
 Asbjørn With, dansk journalist
 Asbjørn (jarl) (ca. 1022-1086) - var prins og jarl af Danmark.

Referencer 

Drengenavne
Jack3d

Jack3d var et kosttilskud til brug i forbindelse med fitness og bodybuilding. Det var et kosttilskud som hørte under kategorien pre-workouts (førtræningsboostere). Det åbnede en utrolig hype fordi at brugerne af dette produkt kunne gå fra at løfte en given vægt 10 gange til næsten 20 gange. Produktet indeholdt et stof ved navn 1,3 DMAA (Metylheksanamin eller 1,3-dimetylamylamin (DMAA), som er en organisk forbindelse med kemisk formel CH3CH2CH(CH3)CH2CH(CH3)NH2. Stoffet er i dag både ulovligt i Danmark og i de fleste andre lande herunder USA (på trods af deres liberale holdning til kosttilskud).

I dag har producenten fjernet den omstridte ingrediens, 1,3 DMAA, fra deres blanding. I den sammenhæng kom de ud med et nyt produkt ved navn Jack3d Micro (den skulle ikke have nær samme effekt som deres forrige udgave ) som var en meget mindre bøtte med et mere koncentreret indhold. Den største ændring var, at 1,3 DMAA var erstattet af koffein - så man fik et mere helbredsmæssigt fornuftigt energiboost. 

Navnet Jack3d refererer til slangordet "jacked", der betyder "muskuløs" eller "pumpet".

Eksterne kilder/henvisninger

Bodybuilding
Kosttilskud
Heckfield

Heckfield er en landsby i Hampshire i England, beliggende mellem Reading og Hook. I Heckfield ligger Highfield Park, hvor Neville Chamberlain døde i 1940, og i nærheden ligger Stratfield Saye House, hvor hertugerne af Wellington har resideret siden 1817.

Byer i England
Hampshire
Rödeby

Rödeby er en by i Karlskrona kommune i Blekinge län i Sverige med   indbyggere. Rödeby ligger cirka 12 kilometer nord for Karlskrona og er den næststørste by i kommunen.

I Rödeby ligger en af Sveriges største grundskoler, Rödebyskolan, med lidt over 1000 elever. I tilknytning til Rödebyskolan er der tennisbaner, svømmehal og udendørsbassin. 

I byen ligger også et af kommunens tre vandtårne som er i brug. I Rödeby er der plejehjem og servicehus for ældre. Der er også lægehus med tandlæge og apotek.

Eksterne kilder/henvisninger 

 

Byer i Karlskrona kommun
LGBT

LGBT er en forkortelse (af engelsk Lesbian, Gay, Bisexual og Transgender; dansk: lesbiske, bøsser, biseksuelle og transpersoner), der benyttes som samlet udtryk for grupperne.

Forkortelsen bruges generelt til at referere til alle personer som ikke er heteroseksuelle, men der findes også udvidede forkortelser, som i højere grad synliggør andre marginaliserede grupper, som f.eks. LGBTQ eller LGBTQIA+ (eng. Lesbian, Gay, Bisexual, Transgender Queer, Intersex, Asexual og plusset (+) for alle andre grupperinger; da. lesbiske, bøsser, biseksuelle, transpersoner, queer personer, interkønnede og aseksuelle).

Undertiden kan man se forkortelsens bogstaver ombyttet, så de f.eks. står som GLBT eller TLGB. Sidstnævnte rækkefølge er blevet brugt til at sætte fokus på transkønnede personers problemer og behov, da dette er en af de mest udsatte af grupperne.

I Danmark har akronymet vundet udbredelse efter år 2000, hvor bl.a. Foreningen for Bøsser og Lesbiske i 2009 skiftede navn til LGBT Danmark.

Se også 
 Kønsidentitet
 LGBT Danmark (Dansk LGBT-forening)
 LGBT Qaamaneq (Grønlandsk LGBT-forening)
 LGBT Føroyar (Færøsk LGBT-forening)
 Copenhagen Pride (LGBT-festival i København)
 Pride Radio DK (internetradiokanal for og af LGBT.)
 Hadforbrydelse
 Lyserød trekant - et symbol for forskellige LGBTQ-identiteter, bl.a. brugt i Nazi-Tyskland
 Medfaderskab
 LGBT Danmarks LGBT-priser

Referencer

Eksterne links 

 LGBT Danmarks Ordbog 

 
Akronymer
Drottningskär

Drottningskär er en lille bebyggelse i Karlskrona kommun i Blekinge län i Sverige med et indbyggerral på . Den havde tidligere status som landsby, men i 2010 var der kun 82 faste beboere,  derfor mistede Drottningskär status som landsby, idet andelen af fritidsboliger var for høj.

Bebyggelsen ligger på den lille ø Aspö, i tilknytning til den gamle befæstning Drottningskär kastel fra 1680'erne.

Eksterne kilder/henvisninger 

Byer i Karlskrona kommun
Valdemar Christiansen

Valdemar Christiansen (født 8. august 1888, død 22. november 1976) også kaldet Møbel Valde, var en dansk boksepromotor, der arrangerede boksestævner i Danmark i mere end tredive år. 

Valdemar Christiansen begyndte at arrangere boksestævner i Danmark i 1920'erne. De første stævner blev afviklet i Lørups Ridehus og i Forum i København. Valdemar Christiansen fik i 1923 Knud Larsen i sin stald og opbyggede hurtigt en blomstrende forretning med Larsen som det store trækplaster.

Valdemar Christiansens forretning blev efter krigen presset af kollegaen Bernhard Madsen, og flere af Valdemar Chrstiansens boksere, bl.a. "Gentleman" Chris Christensen og Jørgen Johansen, fik deres kampe arrangeret af Madsen. Der opstod dog en række uenigheder mellem Madsen og Gentleman Chris og Jørgen Johansen, hvorfor bokserne herefter selv besluttede at afvikle stævnerne med Valdemar Christiansens licens. 

Sidste stævne arrangeret af Valdemar Chrstiansen under dennes licens blev afviklet den 19. marts 1954 i KB-Hallen, hvor hovedkampen stod mellem Jørgen Johansen og franskmanden Carrara. Kampen blev også Jørgen Johansens sidste. 

Efter Valdemar Christiansens ophør som promotor, blev Jørgen Johansen aktiv som promotor i et samarbejde med Thorkild Palle og sønnen Mogens.

Noter

Eksterne links 
 Liste over arrangerede stævner efter krigen  på Boxrec.com. Listen medtager ikke stævner før afslutningen af 2. verdenskrig.

Boksepromotorer
Danskere i 1900-tallet
Fridlevstad

Fridlevstad er en landsby i Karlskrona kommun i Blekinge län i Sverige, omtrent 5 km vest for Rödeby. Den har  indbyggere. I 2010 havde byen 713 indbyggere .

Eksterne kilder/henvisninger

Byer i Karlskrona kommun
Caledonian Sleeper

Caledonian Sleeper er en nattogsforbindelse i England og Skotland, som drives af First ScotRail, og som følger West Coast Main Line. Den er én af kun to sådanne forbindelser, der stadig eksisterer på det britiske jernbanenet; den anden er Night Riviera. 

Den forbinder hver nat, med undtagelse af lørdag, London Euston med fem skotske destinationer — Aberdeen, Edinburgh, Fort William, Glasgow og Inverness, samt mellemliggende stationer. Forbindelsen til Fort William kaldes i folkemunde for The Deerstalker.

Togene kører under normale omstændigheder med hastigheder på op til 130 km/t, men er godkendte til at køre 160 km/t, på strækninger hvor denne hastighed er tilladt, hvis toget er forsinket i mere end 20 minutter.

Eksterne henvisninger 

 First ScotRail - Caledonian Sleeper 
London to Scotland by sleeper 

Jernbanetransport i Storbritannien
Togforbindelser
Fågelmara

Fågelmara er en landsby i Karlskrona kommun i Blekinge län i Sverige. Den har  indbyggere. I 2010 havde byen 374 indbyggere . Byen voksede frem efter 1899 da jernbanen mellem Karlskrona og Torsås  (Östra Blekinge Järnväg) blev bygget. Fågelmara ligger ved Europavej E22.

Eksterne kilder/henvisninger

Byer i Karlskrona kommun
Royal Edinburgh Military Tattoo

Royal Edinburgh Military Tattoo er en årlig tilbagevendende serie af Tattoo Shows (Militær Parademarch) udført af britiske, Commonwealth samt internationale militærorkestre, samt fremvisning af teams på esplanaden foran Edinburgh Castle i den skotske hovedstad Edinburgh. Begivenheden finder sted hvert år i august måned, som del af den større Edinburgh Festival (et samlet navn for flere uafhængige festivaler og begivenheder, der holdes i Edinburgh i august måned).

Se også 
 Optog
 Tappenstreg

Eksterne henvisninger 

 Edinburgh Military Tattoos hjemmeside 
 Live Edinburgh Tattoo webcam  

Militær
Festivaler
Edinburgh
Hasslö

Hasslö er en landsby og en ø i Blekinge skärgård i Karlskrona kommun i Blekinge län i Sverige. Den har  indbyggere. I 2010 havde byen 1.628 indbyggere. 

Hasslö er en gammel fiskerkommune med fiskehavnene Hallarna og Garpen. Der er også et lille tidligere marineværft i Garpen, nu reparationsværksted for mindre fartøjer.

Hasslö har ud over de fastboende, yderligere omkring 1.000 besøgende i sommermånederne. Øen kaldes ofte «Lille Hawaii» på grund af klimaet og den store badeturisme fra Sverige, Tyskland og Danmark. Hasslö har bro til fastlandet og har udviklet sig til en pendlerforstad til Karlskrona. Alligevel opleves fraflytning, og mange af husene er i dag sommerhuse for hovedsagelig svenske feriehusejere.

Den svenske socialdemokratiske digter og agitator Fabian Månsson (1872–1938) var født og voksede op på Hasslö, og en statue af ham er rejst i centrum. Hasslö har kirke og en årlig musikfestival, Hasslöfestivalen.

Eksterne kilder/henvisninger 

Øer i Sverige
Byer i Karlskrona kommun
R.C. With

Reinhard Christian With (født 18. oktober 1824 på Frederiksberg, død 13. juli 1893 i København) var en dansk højesteretsassessor, bror til C.E. With.

Karriere 
Han var en søn af herredsfoged og politiker J.P. With, blev 1844 student fra Randers lærde Skole og 1850 juridisk kandidat. Efter at han derpå i et års tid havde fungeret som 1. amtssekretær på Haderslev Amtshus, ansattes han 1852 som volontør i Justitsministeriet, udnævntes 1855 til kancellist i sammes 2. ekspeditionskontor og 1856 til fuldmægtig i det nævnte ministeriums islandske departement, hvor han 1859 avancerede til kontorchef og samtidig fik titel af kancelliråd (frasagde sig titlerne 1870). 1863 blev With, som desuden i en årrække havde udfoldet en betydelig og meget påskønnet manuduktionsvirksomhed for juridiske studerende, beskikket til assessor i Kriminal- og Politiretten, hvorfra han 1873 overgik til den tilsvarende stilling i Landsover- samt Hof- og Stadsretten i København. Efter at han 1877-79 tillige havde været næstformand i Sø- og Handelsretten, udnævntes han 1879 til assessor i Højesteret og beklædte derefter denne stilling til sin død, 13. juli 1893, i København. 21. december 1878 var han blev Ridder af Dannebrogordenen, 3. april 1886 Dannebrogsmand og 26. maj 1892 Kommandør af Dannebrog af 2. grad.

Tillidshverv 
Ved siden af sin egentlige embedsgerning beklædte han i kortere eller længere tid en række tillidshverv, således som formand for Københavns Overligningskommission (fra 1883), for Livsforsikringsselskabet Hafnias kontrolkomité (fra 1876, medlem fra 1872), for Prinsesse Thyras Asyl, for Genealogisk Institut (fra 1888), for Dansk Sparemærkekasse og som censor ved juridisk eksamen (fra 1883). Han blev 1882 direktør i Understøttelsesanstalten for trængende Efterslægt af Medlemmerne i den ophævede civile og adskillige Stænders Enkekasse.

Personlighed 
With var en kundskabsrig og skarpsindig mand, hvis udprægede retfærdighedsfølelse var forenet med et humant, mildt dømmende sindelag og en stor hjælpsomhedstrang, derhos en ualmindelig sympatisk og såvel tillidvækkende som livfuld personlighed. Han var derfor i høj grad skattet og afholdt af dem, der i det offentlige eller private liv kom i nærmere berøring med ham.

14. november 1854 ægtede han på Frederiksberg Colline (Ina) Emilie Binzer (20. januar 1829 i Horsens - 21. november 1901 i København), en datter af kaptajn og overtoldbetjent Carl Ludvig Binzer og Maren Christine født Schmidt.

Han er fotograferet af Jens Petersen, Emil Hohlenberg og Eegholm Schaumburg (Det Kongelige Bibliotek).

Kilder 
 
 Illustreret Tidende, XXXIV, nr. 43.

Højesteretsdommere fra Danmark
Kommandører af Dannebrog
Danskere i 1800-tallet
Kontorchefer fra Danmark
Personer fra Frederiksberg
Medlemmer af Sø- og Handelsretten
Landsdommere fra Danmark
Kancelliråder fra Danmark
Artikler fra 1. udgave af Dansk biografisk leksikon
Dommere i Kriminal- og Politiretten
Trinity College (Cambridge)

Trinity College er et kollegium, der er tilknyttet University of Cambridge i Cambridge i England.

Personer med tilknytning til Trinity 
Blandt andet fysikere Isaac Newton og Niels Bohr, digteren Lord Byron, filosoffer Ludwig Wittgenstein og Bertrand Russell.

Se også 
 Wren Library
 Isaac Newton Institute (delvist sponseret af Trinity)

Eksterne henvisninger 
 www.trin.cam.ac.uk - officiel website for Trinity College, Cambridge

England
University of Cambridge
Zeipel

Zeipel er et tyskt efternavn, der henviser til blandt andre:

 Carl Samuel Fredrik von Zeipel (1793–1849) – svensk forfatter
 Evald Victor Ehrenhold von Zeipel (1823–1893) – svensk matematiker
 Edvard Hugo von Zeipel (1873–1959) – svensk astronom

Efternavne
Hugo von Zeipel

Edvard Hugo von Zeipel (8. februar 1873 i Österhaninge - 8. juni 1959 i Uppsala) var en svensk astronom. Han var sønnesøn af Carl Samuel Fredrik von Zeipel og brodersøn til Evald Victor Ehrenhold von Zeipel.

Han studerede ved Uppsala Universitet, hvor han blev docent 1904, efter 1897—1900 at have været assistent ved observatoriet i Stockholm og 1901—02 geodæt ved gradmålingen på Spitsbergen. Fra 1903 var von Zeipel tillige assistent ved observatoriet i Uppsala, fra 1909—19 observator sammesteds, og fra 1919 professor i astronomi ved Uppsala Universitet. I 1901—02 studerede han under Backlund i Pulkovo og 1904—06 i Paris hos Poincaré. von Zeipel har leveret vigtige bidrag til løsningen af forskellige problemer inden for den celeste mekanik, navnlig teorien for periodiske løsninger i trelegemeproblemet og gruppeteorien for de små planeters perturbationer. 

Af hans talrige publikationer inden for perturbationsteorien og trelegemeproblemet nævnes: Angenäherte Jupiterstorungen für die Hecubagruppe (Sankt Petersburg 1902), Sur l’instabilité du mouvement des comètes (Paris 1905), Sur l’application des series de M. Lindstedt à l’étude du mouvement des comètes périodiques (Kiel 1910), Forme générale des éléments elliptiques dans le problème des trois corps (Stockholm 1899), Recherches sur les solutions périodiques de la troisième sorte dans le problème des trois corps (Uppsala 1904). Af hans observationsarbejder fremhæves: Catalogue de 1571 étoiles contenues dans l'amas globulaire Messier 3 (Paris 1906), Ergebnisse von Photometer-Beobachtungen veränderlicher Sterne kurzer Periode (Kiel 1908).

Også på stellarastronomiens område har von Zeipel gjort betydelig indsats ved sine undersøgelser af kugleformede stjernehobe. Han udgav indenfor dette felt Recherches sur la Constitution des amas globulaires (Stockholm 1913) og Bestimmung der Massen der Sterne aus ihrer Verteilung in den Sternhaufen (Kiel 1921). Endvidere har von Zeipel foretaget undersøgelser af strålingsligevægten for en roterende gasmasse. Han behandlede dette i arbejderne The radiative equilibrium of a rotating gaseous mass (London 1924) og The radiative equilibrium of a slightly oblate rotating star. — Radiative equilibrium of a double-star system with nearly spherical components (London 1925).

Kilder 

 

Astronomer fra Sverige
Ansatte ved Uppsala Universitet
Faglitterære forfattere fra Sverige
Svenskere i 1800-tallet
Svenskere i 1900-tallet
Franz von Zeiller

Franz Anton Felix Edler von Zeiller (14. januar 1751 i Graz - 23. august 1828 i Hietzing ved Wien)  var en østrigsk retskyndig og lovforfatter.

Von Zeiller blev Dr. jur. 1778, 1782 professor i Wien og beklædte ved siden heraf en række andre juridiske embeder. Som jurist tilhørte von Zeiller Kants naturretsskole, hans skrifter, således for eksempel Das natürliche Privat-Recht (1802 og senere oplag), er med stor dygtighed og finhed skårne over den Kantske retsfilosofis læst. Von Zeillers betydningsfulde arbejde i lovgivningens tjeneste affødte hans Vorbereitung zur neuesten österreichischen Gesetzkunde (1806—09; udgave i 4 bind 1810). Den østrigske  straffelov af 1803 og den almindelige borgerlige lovbog for det østrigske monarkis samtlige tyske arvelande af 1811 er i alt væsentligt von Zeillers værk; i en håndskrivelse af 5. juli 1811 udtaler kejser Frans sin tak til von Zeiller, "forfatteren af den borgerlige lovbog". Også af ordningen af det juridiske studium indlagde von Zeiller sig stor fortjeneste.

Kilder

Eksterne henvisninger 
 

Jurister fra Østrig
Ansatte ved Wiens Universitet
Faglitterære forfattere fra Østrig
Østrigere i 1800-tallet
Personer fra Graz
Professorer fra Østrig
Mark Addy

Mark Addy Johnson (født 14. januar 1964) er en engelsk skuespiller, bedst kendt for sine roller som detektiven Constable Gary Boyle i den britiske sitcom The Thin Blue Line, Mad TV, Dave i filmen The Full Monty, far Bill Miller i USA sitcom Still Standing og for nylig som kong Robert Baratheon i HBO's middelalderlige fantasyserie Game of Thrones.

Referencer

Eksterne henvisninger 

 

Skuespillere fra England
Personer fra York
Sneremåla

Sneremåla er en landsby i Vissefjärda sogn i Emmaboda kommun, Kalmar län i Sverige. Landsbyen ligger 8 kilometer sydvest for Vissefjärda og i landsbyen er der flere gårde, Sneremåla Östergård (Sneremåla Østgård), Sneremåla Västergård (Sneremåla Vestgård) og Sneremåla Gård.

"Nätterhövden" og "Sidlången" er de to største søer i landsbyen. "Nätterhövden" strækker sig over hele det sydlige Sneremåla og Guttamåla og i den nordlige del af Buskahult. Der er også en lille sø på grænsen til Kroksmåla kaldet Kråkgöl. Disse tre søer har små bække mellem hinanden.
I Sneremåla er der mange marker og enge  med stenmure fra 1800-tallet.

Eksterne kilder/henvisninger

 Stednavne  i Vissefjärda sogn
 Emmaboda kommun

Byer i Emmaboda kommun
Georg Sørensen

Der er flere personer ved navn Georg Sørensen:

 Georg Sørensen (politolog) – dansk dr.scient.pol., professor i international politik ved Institut for Statskundskab på Aarhus Universitet.
 Georg Sørensen (erhvervsmand) (født 1959) – dansk erhvervsmand.
 Georg Sørensen (Ishockeyspiller) - dansk ishockeyspiller.